Kritike bonusa za američke novake pri stupanju u vojsku
Jedn novak iz  Midlanda, u Teksasu, za pristupanje pješaštvu dobio je bonus od 20 tisuća dolara - jedan drugi  za isti ugovor u El Paso
piše o tome kako mnogi smatraju da bi trebalo izmijeniti sustav bonusa koji se daje novacima kad stupaju u vojsku. List navodi primjer jednog novaka iz Midlanda, u Teksasu, koji je stupio u pješaštvo na četiri godine u travnju i za to dobio bonus od 20 tisuća dolara. Tri tjedna nakon toga drugi novak potpisao je isti ugovor u El Pasou i za to nije dobio ništa. Vojni časnici ovakve neujednačenosti ne smatraju iznenađujućim. Desetljećima je kopnena vojska selektivno koristila bonuse kako bi privukla novake i kandidate za specijalnosti koje je teško popuniti. Iako vojska ove godine nije uspjela popuniti godišnju kvotu vojnika, dužnosnici tvrde da taj program funkcionira. Dapače, kad ih iz Kongresa pitaju što bi trebalo učiniti da se zadrži potrebna brojnost postrojbi dok traje rat u Iraku, najčešće prvo što kažu jest da bi trebalo udvostručiti takve bonuse na 40 tisuća dolara. Međutim – piše - izvan Pentagona mnogi kritiziraju ove bonuse tvrdeći da oni dovode do zabune i do nezadovoljstva vojnika kad shvate da je netko drugi pri pristupanju vojsci dobio veći bonus. piše o tome kako se tradicionalnim opskrbljivačima američkog tržišta pristupom brzim internetskim vezama sprema potencijalno velika konkurencija. Oni koji žele brzi Internet imaju dvije opcije – ili se pretplatiti na usluge kompanije kablovske televizije ili kod telefonske kompanije. Pojavljuje se i treća opcija – to je pristup brzom Internetu putem poduzeća koje vas opskrbljuje i električnom energijom. Ideja je prilično jednostavna – piše bostonski dnevnik – milijuni kilometara električnih kablova već postoje, diljem zemlje. Samo treba poslati internetski signal i svi će biti povezani s Internetom. Međutim, nije sve tako jednostavno - elektronske kompanije sučeljene su s tehnološkim preprekama i tek ih treba uvjeriti da se to isplati. S druge strane, velike američke korporacije poput IBM-a i Googlea ulažu u takve projekte i oni su već izišli iz faze tzv. pokusnih projekata. Tako – piše - oko 50 tisuća domova u Cinncinatiju u Ohio prima usluge Interneta preko elektro kompanije, a u mjestu Manassas, u Virginiji, gradske vlasti su uvele svoju službu pristupa Internetu za svojih 37 tisuća stanovnika.